سکوتپه

سِکو تپه اتا جنگل نوم هسته که ساری ِشهر کناره کَته. این جنگل جاده قائمشهر و راهبند ِگمبذ و مهدشت جه راه دارنه و ساریِ غربی-جنوبی کمربندی ِپه کفنه. پروژه‌ئونی دره که این جنگل ره پارک درست هاکنن  یا اتا آزادراه بکشن که ونه دله یا بِن جه رد وونه و هفت تن (قائمشهر-شیرگاه جاده) ره سورک جه وصل کنده.

سال ۱۴۰۳ نوروز دله ساری ِفرماندار و شهردار بوردنه اونجه و باتنه «شهید نوبخت پارک جنگلی» ره اینجه سازنّه که ۱٬۰۹۴ هکتار گتی داره و ایرانِ گت‌ترین شهرِ کنارهِ پارک بوو. شهید نوبخت که ونه نوم ره سکوتپه سر بشتنه، ساریِ فرماندار (محمدعلی) و منابع طبیعیِ رییس (عباسعلی) ِپی‌یر نوم بی‌یه.خزرنما حسین اسلامی همین ایام شه اینستاگرام دله ات‌خله ماهواره‌ای عکس جه سِراق هدا که این سکوتپه دله جدیداً زمین‌خارون ات‌خله ویلا و خنه بساتنه که سال‌های قبلِ عکس دله میّن هسته جنگل شنه و تازگی وه ره بصطینکلا آباد هاکردنه و قوه قضایی خَوِری هاپرسی‌یه که چه وشون دم ره نییرنه؟ونه اینستاگرام ولگ همین ماه دله جنگل در تش گیته که اتا شهروند اطلاع هدا و اینتی که صدا-سیما باته، دادستانی دستور هدا تش دم ره بیتنه. اواخر اردیبهشت ۱۴۰۳ ابراهیم رییسی مازرون بموئن گدر، ونه اتا وزیر بصتینکلا سکوتپه پارک ره افتتاح هاکرده.

 منابع

رج:ساری